ถ้ามีแผลถลอกที่อวัยวะเพศพึ่งจะเป็นเมื่อวานนี้เองใช้น้ำสะอาดล้างแล้วแต่มันแสบมากๆเวลาล้างมีวิธีแก้หรือรักษาไหมครับ
สวัสดีค่ะ การมีแผลถลอกที่อวัยวะเพศชายนั้นเกิดได้ง่าย เนื่องจากเป็นส่วนที่บอบบางการไปถูไถหรือเสียดสีบ่อยๆอาจทำให้มีการถลอกหรือการอักเสบหรือติดเชื้อขี้นมาได้ง่ายการดูแลตัวเองเบื้องต้น งดการทำกิจกรรมทางเพศหรือการไปถูแรงๆไปก่อนจนกว่าแผลจะสมานกันดี ใช้น้ำเปล่าสะอาดล้างทำความสะอาดอวัยวะเพศ ไม่ใช้สบู่ไปถูตรงๆ ใส่เสื้อผ้าที่ระบายอากาศดี ไม่ให้เกิดความอับชื้น แผลขนาดเล็กหรือรอยถลอกส่วนใหญ่มักจะค่อยๆสมานกันเองได้ ถ้าแผลขนาดใหญ่ดูมีการติดเชื้อควรได้รับยาฆ่าเชื้อและยาแก้อักเสบที่ไม่ใช่สเตียรอยด์ร่วมด้วยภายใต้การดูแลของแพทย์ควรไปพบแพทย์ถ้าเป็นแผลขนาดใหญ่ แผลเปิด เห็นหนังสีแดง มีเลือดหรือหนองไหล เจ็บปวดบวมมาก มีไข้ร่วมด้วย